b'\n_START_ARTICLE_\nNekton\n_START_PARAGRAPH_\nNekton je skupina vodnih organizmov, ki imajo dobro razvite plavalne organe in sposobnost aktivnega plavanja. Nekton sestavljajo \xc5\xbeivali (konzumenti oz. porabniki z razli\xc4\x8dnih prehranjevalnih ravni) in so ekolo\xc5\xa1ko odvisni od rastlin (proizvajalcev). Med nekton spadajo raki, ribe, \xc5\xbeelve, sesalci (kiti, tjulnji) in mehku\xc5\xbeci (hobotnice, sipe)._NEWLINE_Izraz je skoval nem\xc5\xa1ki biolog Ernst Haeckel iz gr\xc5\xa1ke besede \xce\xbd\xce\xb7\xce\xba\xcf\x84\xcf\x8c\xce\xbd - plavanje. Njegovo nasprotje je plankton, ki ozna\xc4\x8duje skupino organizmov, ki so pasivni plavalci, ve\xc4\x8djidel odvisni od vodnih tokov.'